armvectores/hy_wikipedia_2023 huggingface dataset:
Lex (ինֆորմատիկա)

Lex, համակարգչային ծրագիր է, որն օգտագործվում է լեքսիկական անալիզատորների կառուցման համար։ Հիմնականում օգտագործվում է շարահյուսական անալիզատորներ գեներացնող Yacc ծրագրի հետ։ Lex-ի առաջին տարբերակը ստեղծել են Մայք Լեսկը (Mike Lesk) և Էրիկ Շմիդտը (Eric Schmidt)։ Այն UNIX համակարգերում լեքսիկական անալիզատորներ գեներացնող ստանդարտ ծրագիր է, ինչպես նաև ավելացված է POSIX ստանդարտին։
Lex-ը կարդում է կառուցվելիք լեքսիկական անալիզատորը նկարագրող մուտքային հոսքը և գեներացնում է լեքսիկական անալիզատորի կոդը՝ գրված C լեզվով։


== lex ֆայլի կառուցվածքը ==
Լեքսիկական անալիզատորը նկարագրող ֆայլը, որ ծառայում է որպես Lex ծրագրի մուտքային հոսք, բաղկացած է երեք մասերից, որոնք իրարից անջատված են %% նշաններով։

Սահմանումների բլոկ
%%
Կանոնների բլոկ
%%
C լեզվով գրված կոդի բլոկ

Սահմանումների բլոկ-ը նախատեսված է մակրոսների սահմանման և C լեզվի վերնագրային (header) ֆայլերի կցման համար։ Այս բլոկում կարելի է գրել նաև C կոդի կտորներ, որոնք նույնությամբ կպատճենվեն ելքային ֆայլում։
Կանոնների բլոկ-ը Lex-ծրագրի հիմնական և կարևոր մասն է, որը շաբլոններին համապատասխանեցնում է C լեզվով գրված հրամաններ (ծրագրերի կտորներ)։ Շաբլոններն իրենցից ներկայացնում են կանոնավոր արտահայտություններ։ Երբ լեքսիական անալիզատորը իր մուտքում տեսնում է շաբլոններից որևէ մեկին համապատասխանող տեքստ, այն գործարկում է տվյալ շաբլոնին համապատասխանեցրած C կոդը։ Սա Lex-ի աշխատանքի հիմնական սկզբունքն է։
C լեզվով գրված կոդի բլոկ-ը պարունակում է C լեզվով գրված ծառայողական ֆունկցիաներ, որոնք նույնությամբ պատճենվում են ելքային ֆայլում։


== lex ֆայլի օրինակ ==
/*** Սահմանումներ ***/

%{
#include <stdio.h>
%}

%%
    /*** Կանոնների բլոկ ***/

    /* [0-9]+ արտահայտությունը ճանաչում է մեկից ավելի թվանշաններից կազմված տողերը */
[0-9]+  {
            /* yytext-ը ճանաչած տողը պարունակող փոփոխականն է */
            printf("Saw an integer: %s\n", yytext);
        }

.       {   /* Անտեսել բոլոր այլ սիմվոլները */   }

%%
/*** C կոդի բլոկ ***/

int main(void)
{
    /* Գործարկել լեքսիկական անալիզատորը, ապա՝ ավարտել։ */
    yylex();
    return 0;
}
Այս ֆայլը lex-ի կողմից թարգմանվելուց հետո կգեներացվի lex.yy.c աննունով C ֆայլ։ Այս ֆայլը կարելի է թարգմանել C կոմպիլյատորով և ստանալ մի կիրառություն, որը ճանաչում և արտածում է ամբողջ թվեր ներկայացնող տողերը։ Օրինակ, հետևյալ մուտքը ստանալիս.

abc123z.!&*2ghj6

Ծրագիրը կարտածի.

Saw an integer։ 123
Saw an integer։ 2
Saw an integer։ 6


== Աղբյուր ==
Կիկլադյան արվեստի թանգարան

Կիկլադյան արվեստի թանգարան (հուն․՝ Μουσείο Κυκλαδικής τέχνης), թանգարան Աթենքում, որը հիմնադրվել է Հունաստանի ամենահարուստ և ազնվական ընտանիքներից մեկի` Գուլանդրիս ընտանիքի կողմից, և նվիրված է Էգեյան ծովի և Կիպրոսի հնագույն մշակույթի ուսումնասիրմանը և հանրահռչակմանը. հատուկ ուշադրություն է դարձված մ.թ.ա 3-րդ հազարամյակի կիկլադյան արվեստին։ 


== Հավաքածուի և թանգարանի պատմություն ==
Նիկոլաս և Դոլի Գուլանդրիսները սկսել են հնագիտական առարկաներ հավաքել 1960-ականների սկզբին, հունական պետությունից պաշտոնական թույլտվություն ստանալուց հետո։ Նրանց հավաքածուն շուտով հայտնի է դարձել գիտնականների շրջանում` Կիկլադներից ստացված նուրբ և հազվագյուտ գտածոներով, որոնքմարմարե արձանիկներ և կերամիկական անոթներ էին և որոնց հետազոտությունը հրապարակվել է 1968 թվականին, պրոֆեսոր Քրիստոս Դյումասի կողմից։ 
Գուլանդրիսի հավաքածուն առաջին անգամ ներկայացվել է Բենակի թանգարանում, 1978 թվականին։ 1979-1983 թվականներին հավաքածուն ցուցադրվել է աշխարհի մի շարք հայտնի թանգարաններում և պատկերասրահներում. Վաշինգտոնի Արվեստի ազգային պատկերասրահում (1979 թվական), Արևմտյան արվեստի թանգարանը Տոկիոյում և Կիոտոոյում 1980 թվականին, Հյուսթոնի կերպարվեստի թանգարանում 1981 թվականին, Թագավորական թանգարանում, Բրյուսելի Գեղեցիկ արվեստների թագավորական թագարանում 1982 թվականին, 1983 թվականին Լոնդոնի Բրիտանական թանգարանում և 1983 թվականին Մեծ պալատում։ 
1986 թվականի հունվարին Նիկոլաս Գուլանդրիսի մահից հետո նրա կինը` Դոլի Գուլանդրիսը, նրա ամբողջ հավաքածուն նվիրել է Հունաստանի պետությանը` թանգարանի համար։ Այսպիսով 1986 թվականին հիմնադրվել է Կիկլադյան արվեստի ժամանակակից թանգարանը, որը գտնվում է Գուլանդրիս ամուսինների տանը, որը կառուցվել է 1985 թվականին Աթենքի կենտրոնում, հույն ճարտարապետ Իոաննիս Վիկելասի կողմից։ 1991 թվականին թանգարանի աճող հավաքածուի համար նոր թև է կառուցվել։ Այժմ նաև թանգարանի մի մասը ցուցադրվում է Աթենքում, Ստատատոս առանձնատանը։ 
Վերջին տարիներին Կիկլադիկ արվեստի թանգարանը ցուցադրվել է Մադրիդի Ռեյնա Սոֆիա թանգարանի արվեստի ազգային թանգարան-կենտրոնում (1999 թվական), Հռոմի Կապիտոլիական թանգարաններում (2006 թվական) և Պեկինի գեղարվեստի թանգարանում (2008 թվական)։ 


== Հիմնական ցուցադրություն ==
Կիկլադյան արվեստի թանգարանի հիմնական ցուցահանդեսը ներկայացված է 3 բաժնով.

Կիկլադյան քաղաքակրդության մշակույթ, վաղ բրոնզի դար (մ.թ.ա. 3200-2000 թվականներ)
Հին հունական արվեստը բրոնզի դարից մինչև ուշ հռոմեական ժամանակները (մ.թ.ա. 2-րդ հազարամյակ-մ.թ. 4-րդ դար)
Կիպրոսի մշակույթը էնեոլիթից մինչև վաղ քրիստոնեական շրջանը (մ.թ.ա. 4 հազար-մ.թ. 6-րդ դար)


== Ծանոթագրություններ ==


== Արտաքին հղումներ ==
Официальный сайт музея(անգլ.)
Goulandris Museum of Cycladic Art — Heritage Key(անգլ.)
Cycladic Art Museum exhibition on 'Lost World of Old Europe
Կարաաղաջ

Կարաաղաջ, գյուղ Օսմանյան կայսրությունում, Տրապիզոնի վիլայեթի Չարշամբայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Սկիրնիրի ճամփորդությունը

Սկիրնիրի ճամփորդությունը (իսլ.՝ Skírnismál),  սկանդինավյան «Ավագ Էդդա» էպոսի առասպելներից մեկը։ Ենթադրվում է, որ այն սկիզբ է առել Իսլանդիայում համեմատաբար ուշ շրջանում։ «Սկիրնիրի ճամփորդությունը» առասպելաբանական դրվագներով է համեմված և բանահյուսական կատարյալ ձևերով հագեցած լինելով՝ իր հաստատուն տեղն է գտել սկանդինավյան դիցաբանության մեջ։


== Նկարագրություն ==
Պոեմը կառուցված է երկխոսություններով հարուստ դրամատիկ տեսարաններով, ուր տեղ են գտել սերը, կախարդանքը, տխրությունը և հաղթանակի բերկրանքը։ Աստվածների խմբերից վաների առաջնորդ Նյորդրի քաջ զավակը՝ սիրո, գարնան և պտղաբերության աստված Ֆրեյրը, մի անգամ նստել էր Օդինի ամենաբարձր գահին և հայացքով ընդգրկում էր աստվածների, հսկաների, մարդկանց ու մյուս էակների աշխարհները։ Երբ հայացքը դարձրեց հսկաների Յոտունհեյմ աշխարհին, հանկարծ նկատեց մի աննման, չքնաղ աղջկա, որն իր հոր սրահից գնում էր դեպի հանդերձասենյակ։ Նրան տեսնելուց հետո սիրո և պտղաբերության աստված Ֆրեյրի սիրտը թախիծով լցվեց։ Դա հսկա Գիմիրի դուստր Գերդն էր։
Նրա սիրուց գերված, իր հավատարիմ ընկեր ու ծառա Սկիրնիրին ուղարկում է աղջկա մոտ՝ համոզելու, որ սա հանդիպի Ֆրեյրին։ Աստծու պատվերը կատարելու համար Սկիրնիրը խնդրում և ստանում է երկնքով սլացող և կրակի միջով անցնող նժույգին, ինչպես նաև հսկաներին կոտորող թուրը։ Այդպես Սկիրնիրը սլանում է Գերդի մոտ, թափանցում նրա կացարանը և հայտնում Ֆրեյր աստծո սիրո և հանդիպելու փափագի մասին։ Գերդը սկզբում շատ է հակաճառում և հրաժարվում է հանդիպել սիրո աստծուն, բայց Սկիրնիրի ջանքերի շնորհիվ դյութիչ գեղեցկուհին վերջապես տալիս է իր համաձայնությունը։ «Սկիրնիրի ճամփորդությունը» առասպելում Գերդը, որի անունը հին իսլանդերենից թարգմանաբար նշանակում է «հացահատիկի դաշտը շրջապատող ցանկապատ», գտնվում է ցրտաշունչ ձմռան՝ իր հայր Գիմիրի տիրապետության տակ։ Նա կարողանում է դուրս գալ իր հոր ճիրաններից միայն իր սերը տալով պտղաբերության աստված Ֆրեյրին։ Հատկանշական է, որ նրանց հանդիպումը տեղի է ունենում Բարրի անունով պուրակում, որը բառացիորեն նշանակում է «հացահատիկ»։ Պտղաբերության ավետիսը՝ գարունը, նրանց բերում է սեր և միություն։
Ֆրեյրի ընկեր և ծառա Սկիրնիրն օգտագործում է իր մոգական ողջ հմտությունները, որպեսզի հաղթահարի ընդերքի պատնեշները և թափանցի ներքևի աշխարհ՝ այնտեղից Գերդին դուրս հանելու համար։ Այսինքն ցորենի հատիկը ծիլեր է տալիս։


== Աղբյուրներ ==
Ավագ Էդդա, Անտարես հրատարակչություն, Երևան 2018 թ.: Թարգմանիչ՝ Հակոբ Սարգսյան։
Իժորա (գետ)

Իժորա (ֆիններեն՝ Inkere), գետ Ռուսաստանում (Լենինգրադի մարզ)։


== Աշխարհագրություն ==
Իժորա գետը սկիզբ է առնում Իժորայի բարձրավայրից և թափվում է Նևա։ Գետը պատկանում է Բալթիկ ծովի ավազանին։ Ակունքը ծովի մակարդակից գտնվում է 93 մ բարձրության վրա։


== Հիդրոգրաֆիա ==
Իժորա գետի երկարությունը կազմում է 87 կմ, ավազանի մակերեսը՝ ~1000 կմ2 է։


== Վտակներ ==
Իժորա գետի վտակներն են Պարիցա, Տյոպլայա, Վերյովկա, Լիգովկա, Սև, Վինոկուրկա, Սեպնայա, Պոլիսարկա, Պոպովա Իժորկա (ձախ վտակ), Մեծ Իժորկա (աջ վտակ) գետերը։


== Արտաքին հղումներ ==
Իժորա գետի մասին Պետական ջրային գրանցամատյանում
Դուբրովկա (գյուղ, Բելոխոլունիցկի շրջան)

Անվան այլ կիրառումների համար տե՛ս՝ ԴուբրովկաԴուբրովկա (ռուս.՝ Дубровка), գյուղ Ռուսաստանի Կիրովի մարզի Բելոխոլունիցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ամերիկա (սերիալ)

Անվան այլ կիրառումների համար տե՛ս՝ Ամերիկա (այլ կիրառումներ)Ամերիկա, բրազիլիական սերիալ արտադրված Ռեդե Գլոբոյի կողմից, սցենարի հեղինակը Գլորիա Պերեզն է։ Հեռարձակումը սկսել է 2005 թվականի մարտի 14-ին և ավարտվել նոյեմբերի 4-ին։ 2012 թվականին սերիալը համալրեց երբևէ արտադրված 50 լավագույն նովելների ցուցակը։ Հայաստանում սերիալը հեռարձակվել է 2006 թվականին «Արմենիա» հեռուստաընկերությամբ։


== Սյուժեն ==
2000-ականերին Բրազիլիայից ԱՄՆ մեծ արտագաղթ սկսվեց. մարդիկ հեռանում էին լավագույն կյանքի հեռանկարներով, սակայն Գլորիա Պերեզը չլռեց նա ինչպես միշտ ահազանգեց, որ Ամերիկան դրախտ չէ և թե մարդիկ ինչպիսի դժվարությունների կարող են հանդիպել՝ լքելով իրենց երկիրը։


== Դերերում ==
Ժուլիանա Պաես- գլխավոր դերում
Մուրիլու Բենիսիու
Նեուզա Բորժես
Ումբերտո Մարտինս
Մարա Մանզան
Վերա Ֆիշեր
Վիվիան Վիկտորետ
Քրիստիանե Տորլոնի
Նիվեա Մարիա
Կլեո Պիրեշ
Ռեժինալդու Ֆարիա
Դանիելա Էսկոբար
Մարսելո Նովայիս
Տոտիա Միրելես
Ժանդիրա Մանտինի
Էլիանե Ժիարդինի
Ռաուլ Գազոլլա


== Արտաքին հղումներ ==
Sitio de "América"(չաշխատող հղում)
Blog de Telenovelas Brasileiras
Video Blog de la novela "América" en español
Telenovela-World Bi-lingual Forum Archived 2009-10-27 at the Wayback Machine.
Վերածնունդ (թերթ, Աթենք)

Անվան այլ կիրառումների համար տե՛ս՝ Վերածնունդ (այլ կիրառումներ)«Վերածնունդ». հասարակական, քաղաքական, գրական երկօրյա թերթ (1939 թվականի վերջից՝ օրաթերթ)։ Լույս է տեսել 1937 թվականին, Աթենքում։ Խմբագիրներ՝ Ա․ Կեոքճյան, Մ․ Դարբինյան։ Լուսաբանել է հունա-հայ գաղութի ազգային, կրթական, մշակութային, եկեղեցական կյանքը, ՀՕԿ-երի, հայրենակցական միությունների գործունեությունը։ «Լուրեր Հայաստանեն», «Հայաստան» բաժինները ներկայացրել են Խորհրդային Հայաստանի մշակութային և տնտեսական անցուդարձը։ 
Անդրադարձել է Եվրոպայի քաղաքական կացությանը, գերմանա-իտալական ֆաշիզմի քաղաքականությանը։ Գրական բաժնում տեղ են գտել սփյուռքի հայ սովետական գրողների ստեղծագործություններ, գրախոսականներ, թարգմանություններ։
(2312) Դուբոշին

(2312) Դուբոշին (անգլ.՝ Duboshin), աստերոիդ աստերոիդների գոտու արտաքին մասում։ Հայտնաբերվել է 1976 թվականի ապրիլի 1-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,986915 ա. մ., առավելագույնը մոտենում է 3,3915 ա. մ. հեռավորության վրա և հեռանում 4,5823 ա. մ.։ Արեգակի շուրջ մեկ ամբողջական պտույտ է կատարում 2907,73 երկրային օրվա ընթացքում, իր ուղեծրով շարժվելով միջինում 0,123808 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,19° անկյուն։
Ըստ Տոլենի սպեկտրալ դասակարգման պատկանում է D դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2312) Դուբոշին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոնդի փողոց (Երևան)

Կոնդի փողոց, փողոց Երևանի Կենտրոն վարչական շրջանում։ Անվանվել է Կոնդ թաղամասի անունով։


== Տվյալներ ==
Սկսվում է Մայիսյան փողոցի №№ 55 և 57 շենքերի անցուղուց, ձգվում հարավարևմտյան ուղղությամբ և Կոնդի բարձունքով հասնում Սիմեոն Երևանցու և Ռուսթավելու փողոցների սկիզբ։
Կոնդի փողոցը ձևավորվել է նախկին Հայ և Թուրք Ղարադաղլու փողոցներից։


== Տես նաև ==
Երևանի փողոցների ցանկ
Երևանի վարչական բաժանում


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Դեկոր

Դեկոր (ֆր.՝ decor, լատ.՝ decoro - զարդարում եմ), կառույցի (ճակատի, ինտերիերի), առարկայի զարդարանքների համակարգ։
Լինում է պարզ (միագույն ներկում, մակերեսի միօրինակ մշակում) կամ բարդ (զարդի և պատկերի, քանդակի ու որմնազարդի, մշակվածքով և կազմությամբ տարբեր նյութերի զուգորդումներ)։
Ինչպես պարզ, այնպես էլ բարդ դեկորը հանդես գալով շենքերի, առարկաների ծավալատարածական կոմպոզիցիային ներդաշնակ, դառնում է նրա տարրը, շեշտում արտահայտչականությունը կամ նրան հաղորդում տեսողական վերակերպավորում՝ ուրույն մասշտաբային հարաբերություն, ռիթմ, կոլորիտ։ Դեկորը առանձին շենքերը կամ առարկաները անսամբլում տեսողականորեն միավորելու միջոց է։
Blue Christmas

«Blue Christmas» (հայերեն՝ Տխուր Սուրբ ծնունդ), ամերիկյան սուրբծննդյան երգ, որը գրել են Բիլլի Հեյզը և Ջեյ Վ. Ջոնսոնը։ Առաջին անգամ ձայնագրվել է 1948 թվականին Դոյ Օ'Դելի կողմից։ Երգը ճանաչման է արժանացել քանթրի երգիչ Էռնեստ Թաբբի 1949 թվականի տարբերակի շնորհիվ։
1957 թվականին երգը ձայնագրել Է Էլվիս Փրեսլին իր «Elvis’ Christmas Album» ալբոմի համար, նույն ձայնագրությունը թողարկվել է 1964 թվականին։ 1964 թվականին «Blue Christmas» երգը ձայնագրել է The Beach Boys խումբն իր «The Beach Boys’ Christmas Album» ալբոմի համար. երգը թողարկվել է նաև «The Man with All the Toys» սինգլի հակառակ կողմում։ Ավելի ուշ երգը ձայնագրել են նաև The Partridge Family-ը, Bright Eyes-ը, Սելին Դիոնը, Low-ը, Բիլլի Այդոլը, Ալեքսանդր Ռիբակը և այլք։


== Հիթ-շքերթներ ==
Illegal chart entered Billboardglobal200|35


== Հավաստագրեր ==


== Ծանոթագրություններ ==
Գլիկոլներ

Գլիկոլներ, դիոլներ, երկատոմ սպիրտներ, երկու սպիրտային խումբ պարունակող ալիֆատիկ շարքի միացություևներ։ Կախված հիդրօքսիլ խմբերի գտնվելու տեղից, լինում են՝ 1,2-գլիկոլներ (HOCH2-CH2OH), 1,3-գլիկոլներ (НОСН2СН2СН2ОН2) և այլն։ 1,1-գրամ, որոնց մոլեկուլում 20Н խումբը միացած է մեկ ածխածնի ատոմին, սովորաբար անկայուն են և հեշտությամբ կորցնելով մեկ մոլեկուլ ջուր՝ առաջացնում են ալդեհիդներ կամ կետոններ։ Գլիկոլների ստորին ներկայացուցիչները մածուցիկ, անգույն, քաղցր համով հեղուկներ են, լավ լուծվում են ջրում և սպիրտում, բարձրերը՝ պինդ նյութեր են, լավ լուծվում ևն սպիրտում և եթերում, վատ՝ ջրում։ Քիմիական հատկություններով գլիկոլներ նման են միատոմ սպիրտներին։ Գլիկոլների դեհիդրատացման ժամանակ, կախված մոլեկուլում ОН խմբերի դիրքից և դեհիդրատացման պայմաններից, առաջանում են կարբոնիլմիացություններ կամ ցիկլավոր եթերներ։ Օրինակ, Էթիլենգլիկոլից կարելի է ստանալ քացախալդեհիդ կամ դիօքսան։ Գլիկոլների ստացման ընդհանուր եղանակներից են՝ դիհալոգենածանցյալների (1-րդ) կամ քլորհիդրիդների (2-րդ) հիդրոէթիլենգլլիզը, օքսիդների (3-րդ) հիդրատացումը, օլեֆինների օքսիդացումը (4-րդ) և այլն․ գործնական կիրառություն ունեն 1,2-գլիկոլներ և նրանց ածանցյալները։
Սագոենի

Փետրարմավ, Սագոենի (լատ.՝ Cycas),պատկանում է սագոենազգիների (Cucadaceae) ընտանիքին։ Հայրենիքը Ճապոնիայի և Չինաստանի արևադարձային երկրամասերն են։


== Կենսաբանական նկարագիր ==
Արտաքին տեսքով հիշեցնում են որոշ արմավենիների, սակայն դրանց հետ ոչ մի կապ չունի։ Երկտուն բույս է, ուղիղ սյունաձև կամ ուռուցիկ ցողունով, փետրավոր տերևներով։ Մշակության մեջ գլխավորապես հանդիպում է C.revalute Thbg. տեսակը, որի բնի գագաթնակենտրոնից աճում են խիտ փետրավոր, կաշենման, փայլուն, մուգ կանաչագույն տերևները, որոնք աճում են տարին մեկ անգամ, համարյա բոլորը միանգամից փոխարինելով հներին։ Լավ խնամված սագոենին միանգամից կարող է տալ մինչև 60 տերև։


== Մշակում ==
Բնակարանային պայմաններում լավ չի աճում։ Ջերմանոցներում շատ լավ է աճում, որովհետև խիստ պահանջկոտ է օդի հարաբերական խոնավության նկատմամբ։ Խորհուրդ է տրվում ջրել գոլ ջրով, ոչ հաճախակի։ Հողագնդիկը չափից ավելի խոնավ պահելու դեպքում բույսը կարող է տերևաթափ լինել։ Անհրաժեշտ է հաճախակի մաքրել տերևների վրայի փոշին, կատարել հողի փխրեցում։ Երկար և լայն տերևներ ստանալու նպատակով բույսերը պետք է պահել ջերմանոցում, որտեղ հնարավոր է ստեղծել մոտավորապես այն պայմանները, ինչ որ իրենց հայրենիքում։ Բազմացվում է սերմերով, բնի կտրոններով, գագաթնամասով և արմատածիլերով։ Վերատնկումը կատարվում է 5-6 տարին մեկ անգամ, նոր տերևներն աճելուց հետո։ Համապատասխան հողախառնուրդ պատրաստելու համար անհրաժեշտ է վերցնել 3 մաս ճմահող, 1 մաս տերևահող, 1 մաս փտած գոմաղբ և 1 մաս խոշորահատիկ ավազ։


== Տեսակներ ==


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան
Կոկինո (գյուղ, Վիգոնիչսկի շրջան)

Կոկինո (ռուս.՝ Кокино), գյուղ Ռուսաստանի Բրյանսկի մարզի Վիգոնիչսկի շրջանի կազմում։
Բնակչությունը 2010 թվականին գրանցված տվյալներով կազմում էր 4773 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիսլովոդսկի քաղաքային օկրուգ

Քաղաք-բուժավայր Կիսլովոդսկ (ռուս.՝ Муниципальное образование город-курорт Кисловодск) կամ պարզապես Կիսլովոդսկի քաղաքային օկրուգ (ռուս.՝ Городской округ Кисловодск), մունիցիպալ կազմավորում Ռուսաստանի Դաշնության Ստավրոպոլի երկրամասում։ Վարչական կենտրոնը Կիսլովոդսկ քաղաքն է։
Քաղաքային օկրուգի կարգավիճակ է ստացել Ստավրոպոլի երկրամասի՝ 2004 թվականի հոկտեմբերի 4-ին ընդունված համապատասխան օրենքի համաձայն։ 


== Բնակավայրեր ==
Քաղաքայի օկրուգի կազմում ընդգրկված է 21 բնակավայր․

վարչական կենտրոն — քաղաք Կիսլովոդսկ — 128 553 բնակիչ,
ավան Զելենոգորսկի — 1 470 բնակիչ,
ավան Ալիկոնովկա — 1 297 բնակիչ,
ավան Լունաչարսկի — 1 063 բնակիչ,
ավան Նարզաննի — 839 բնակիչ,
ավան Բելորեչենսկի — 837 բնակիչ,
ավան Ինդուստրիա — 784 բնակիչ,
ավան Նովոկիսլովոդսկի — 525 բնակիչ։


== Բնակչություն ==
2016 թվականի տվյալներով օկրուգում բնակվում է 136 808 մարդ։

Ազգային կազմը2010 թվականի մարդահամարի արդյունքներով քաղաքային օկրուգում բնակվող հիմնական ազգություններն են․


== Ծանոթագրություններ ==


== Արտաքին հղումներ ==
Պաշտոնական կայք (ռուս.)
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նիլբի

Նիլբի (էստ․՝ Nilbõ), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 31 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պավլովկա (գյուղ, Իվանիչևի շրջան)

Անվան այլ կիրառումների համար տե՛ս՝ ՊավլովկաՊավլովկա (ուկրաիներեն՝ Павлівка), գյուղ Ուկրաինայի Վոլինի մարզի Իվանիչևի շրջանում։ Հիմնադրվել է 1951 թվականին։
2001 թվականի տվյալներով Պավլովկա գյուղում բնակվում էր 914 մարդ։ Բնակավայրը զբաղեցնում է 12,1 կմ² տարածք։ Բնակչության խտությունը կազմում էր 75,54 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոմինտերն (Տացինսկի շրջան)

Անվան այլ կիրառումների համար տե՛ս՝ Կոմինտերն (այլ կիրառումներ)Կոմինտերն (ռուս.՝ Коминтерн), գյուղ Ռուսաստանի Ռոստովի մարզի Տացինսկի շրջանում։ Մտնում է Կովիլկինսկի գյուղական համայնքի կազմի մեջ։ 
Բնակչությունը կազմում է 224 մարդ։
Ուչքիլիսա (Արդահանի գավառ)

Ուչքիլիսա, գյուղ Արևելյան Հայաստանում, Կարսի մարզի Արդահանի գավառում։ Գտնվում էր Արդահան քաղաքից 23 կմ հարավ֊արևելք, Կուր գետի վերին հոսանքի աջակողմյան շրջանում, Շանո լեռնագագաթից հարավ֊արևմուտք գտնվող բարձրադիր սարահարթում։


== Պատմություն ==
1915 թվականին բնակիչների մի մասը մեծ կորուստներով գաղթել է Արևելյան Հայաստանում։


== Բնակչություն ==
1907 թվականին ուներ 34 տուն՝ 347 հայ բնակչով։


== Պատմամշակութային կառույցներ ==
Գյուղն ուներ հայկական եկեղեցի։ Ուչքիլիսայից 1-2 կմ արևմուտք կար գյուղատեղի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կըզըլ Չիբուխ

Կըզըլ Չիբուխ, գյուղ Արևմտյան Հայաստանում, Էրզրումի վիլայեթի Քղիի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ենիքյոյ (Մարաշի գավառ)

Անվան այլ կիրառումների համար տե՛ս՝ Ենիքյոյ (այլ կիրառումներ)Ենիքյոյ, գյուղ Արևմտյան Հայաստանում, Կիլիկիայի  Մարաշի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Չոր սառույց

Չոր սառույց, հեղուկ ածխածնի երկօքսիդի պինդ ձևն է։ Ցածր ջերմաստիճանային սպիտակ գույնի նյութ է։ Չի վառվում, հոտ չունի, էլեկտրական հաղորդիչ չէ։ Արտաքին տեսքով հիշեցնում է սառույց, ինչից էլ ծագել է անվանումը։ Սովորական սառույցի համեմատությամբ առավելությունն այն է, որ չոր սառույցը հալվում է անմնացորդ՝ առանց ջրի առաջացման։ Չոր սառույցի անցումը պինդ վիճակից գազանման տեղի է ունենում -78,50 C: Օգտագործվում է որպես սառեցնող միջոց։


== Գյուտ ==
Հայտնաբերվել է 1835 թվականին Ֆրանսիայում։ Սկսել են ակտիվ արտադրել և օգտագործել ԱՄՆ-ում 20-րդ դարի սկզբից։


== Կիրառումներ` ==
Սննդարդյունաբերության մեջ ՝իբրև սառեցման միջոց մսամթերքների, կաթնամթերքների և այլ սննդամթերքների սառեցման, պահպանման և տեղափոխման համար։
Օգտագործվում է օրիգինալ կոկտեյլներ պատրաստելիս։
Շոու ծրագրերում՝ ծանր ծխի ստացման (բեմի վրա, ակումբներում և այլն), մառախուղի տպավորություն (լողավազաններում կամ մերսող լոգարաններում (ջաքուզի), տարբեր պիրոտեխնիկական էֆեկտներ ստանալու համար։
Ջերմոցային տնտեսություններում նպաստում է բույսերի աճի ավելացմանն ու բերքատվության բարձրացմանը։
Այրվող բենզինի բոցը կարելի է հանգցնել բոցի մեջ գցելով չոր սառույցի կտորներ։


== Հետաքրքիր փաստեր ==
Չոր սառույցը ջրի մեջ գցելուց առաջանում է ջրի եռման էֆեկտ։ Դա չոր սառույցի պինդ մարմնից գազի վերածվելու արդյունքն է։
Չնայած չոր սառույցի ցածր ջերմաստիճանին, նրան կարելի է կարճ ժամանակով ձեռք տալ առանց պաշտպանիչ ձեռնոցների։
Չոր սառույցի փոքր կտորը հեղուկով շշի մեջ գցելուց և թափ տալուց հետո, այն հալվում է և առաջանում է գազավորված ջուր։ Բայց սառույցի քանակից կախված, դա կարող է պայթեցնել շիշը։


== Ծանոթագրություններ ==


== Գրականություն ==
Duane H. D. Roller, Thilorier M. (1952)։ «Thilyorier and the First Solidification of a "Permanent" Gas (1835)»։ Isis 43 (2): 109–113։ JSTOR 227174։ doi:10.1086/349402 
Goroll Allan H, Mulley Albert G (2009)։ Primary Care Medicine: Office Evaluation and Management of the Adult Patient։ Lippincott Williams & Wilkins։ ISBN 978-0-7817-7513-7 
Häring Heinz-Wolfgang (2008)։ Industrial Gases Processing։ Christine Ahner։ Wiley-VCH։ ISBN 978-3-527-31685-4։ Վերցված է 2009-07-31 (չաշխատող հղում)
Housecroft Catherine, Sharpe Alan G (2001)։ Inorganic Chemistry։ Harlow: Prentice Hall։ ISBN 0-582-31080-6։ Վերցված է 2009-07-31 
Keyes Conrad G (2006)։ Guidelines for cloud seeding to augment precipitation։ American Society of Civil Engineers։ ASCE Publications։ ISBN 978-0-7844-0819-3 
Khanna S. K., Kapila Dr. B. (2008)։ Comprehensive Chemistry X։ Laxmi Publications։ ISBN 978-81-7008-596-6։ Վերցված է 2009-07-31 
McCarthy Robert E. (1992)։ Secrets of Hollywood special effects։ Boston: Focal Press։ ISBN 0-240-80108-3 
Mitra Somenath (2003)։ Sample preparation techniques in analytical chemistry։ Wiley-IEEE։ ISBN 978-0-471-32845-2։ Վերցված է 2009-07-31 
Treloar Roy (2003)։ Plumbing Encyclopaedia (3rd ed.)։ Wiley-Blackwell։ ISBN 978-1-4051-0613-9։ Վերցված է 2009-07-31 
Yaws Carl (2001)։ Matheson gas data book (7th ed.)։ McGraw-Hill Professional։ էջ 982։ ISBN 978-0-07-135854-5։ Վերցված է 2009-07-27
Աստերոիդների ցանկ (253801-253900)

Աստերոիդների ցանկ (253701-253800)  • Աստերոիդների ցանկ  • Աստերոիդների ցանկ (253901-254000)
 Աստերոիդների ցանկ (253701-253800)  • Աստերոիդների ցանկ  • Աստերոիդների ցանկ (253901-254000)
Աղվերան (լեռնանցք)

Անվան այլ կիրառումների համար տե՛ս՝ Աղվերան (այլ կիրառումներ)Աղվերան, լեռնանցք Բյուրակնային լեռնահամակարգում, Խնուս-Էրզրում ճանապարհին, Խնուսից 14 կմ հյուսիս, նույնանուն գյուղի մոտ։ Բարձրությունը մոտավորապես 2312 մ։


== Ծանոթագրություններ ==
Չկանի Մեծ

Չկանի Մեծ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հայ-ռումինական հարաբերություններ

Հայ-ռումինական հարաբերությունները վերաբերում են Հայաստանի և Ռումինիայի միջև դիվանագիտական հարաբերություններին։ Երկու երկրների միջև դիվանագիտական հարաբերությունները հաստատվել են 1991 թվականի դեկտեմբերի 17-ին։ Հայաստանը դեսպանատուն ունի Բուխարեստում, իսկ Ռումինիան՝ Երևանում։ Երկու երկրներն էլ Սևծովյան տնտեսական համագործակցության կազմակերպության անդամ են։
Ռումինիայում բնակվում է մոտ 3000 հայ։ Հայոց ցեղասպանությունից հետո Ռումինիան դարձել է առաջին պետությունը, որը պաշտոնապես քաղաքական ապաստան է տվել այդ տարածաշրջանի փախստականներին։ 2007 թվականի հոկտեմբերին Հայաստանի նախագահ Սերժ Սարգսյանն ընդունել է Ռումինիայի ազգային պաշտպանության նախարար Թեոդոր Մելեշկանուի գլխավորած պատվիրակությանը, որի ընթացքում նա նշել է, որ հայ-ռումինական բարեկամությունը խորը պատմական արմատներ ունի և պատահական չէ, որ Ռումինիան դարձել է առաջին երկիրը, որը պաշտոնապես ճանաչել է Հայաստանի անկախությունը ԽՍՀՄ-ից։


== Դեսպանություններ ==
ՀայաստանԲուխարեստ (դեսպանատուն)ՌումինիաԵրևան (դեսպանատուն)


== Տես նաև ==
Հայաստանի արտաքին քաղաքականություն
Ռումինիայի արտաքին քաղաքականություն
Հայերը Ռումինիայում


== Ծանոթագրություններ ==


== Արտաքին հղումներ ==
Romanian Ministry of Foreign Affairs: direction of the Romania embassy in Yerevan
Romanian Ministry of Foreign Affairs: direction of the Armenian embassy in Bucharest
Թքած ունենալու նուրբ արվեստը

«Թքած ունենալու նուրբ արվեստը» (անգլ.՝ The Subtle Art of Not Giving a Fuck: A Counterintuitive Approach to Living a Good Life), ամերիկացի բլոգեր և գրող Մարկ Մենսոնի երկրորդ գիրքն է։ Այն հրատարակվել է HarperOne հրատարակչության կողմից։ Առաջին անգամ տպագրվել է 2016 թվականի սեպտեմբերի 3-ին Ամերիկայի Միացյալ Նահանգներում։
2018 թվականի փետրվար ամսվա տվյալներով գիրքը վաճառվել է շուրջ 2 միլիոն օրինակով։ Հունիս ամսին գիրքը գլխավորել է փաստավավերագրական ստեղծագործությունների լավագույն տասնյակը։


== Սյուժե ==
Գիրքը արձագանք է մարդու ներաշխարհի, ինքնօգնության, ինչպես նաև հեղինակի տեսակետների մասին։ Մարկ Մենսոնը օգտագործել է բազմաթիվ սեփական կյանքի փորձեր՝ ցույց տալու, որ կյանքի դժվարություններն ու փորձությունները հաճախ ավելի մեծ գաղափար են տալիս մարդուն, քան մշտապես փորձելով երջանիկ լինելը։
Մենսոնը իր տեսակետն ու ոճը դասակարգել է հակասական մոտեցումներով՝ օգտագործելով միաժամանակ ազնվությունն ու խորամանկությունը՝ ավելի ընդգծելու իր գաղափարները։
Գիրքը առաջին անգամ հայտվել է New York Times Bestseller List-ի վեցերորդ համարում։ 2018 թվականի փետրվարի 18-ից այն հայտնվել է  NYTimes-ի լավագույն վաճառվողների ցուցակում՝ չզիջեով իր դիրքերը շուրջ 60 շաբաթ։ Գիրքը նաև 2016 թվականի սեպտեմբերի 25-ից հայտվել է Washington Post's Bestseller List-ի իններորդ համարում,  իսկ 2016 թվականի սեպտեմբերի 23-ից՝  Toronto Star List-ի առաջին համարում։ 2017 թվականին գիրքը Barnes & Noble-ի կողմից համարվել է լավագույն վավերագրական գիրքը, իսկ Amazon.com-ում և Կանադայում՝ լավագույն վաճառված գիրքը։


== Հայերեն թարգմանություն ==
Գիրքը հայերեն թարգմանել է Newmag հրատարակչությունը։ Թարգմանիչներն են Armcomedy նախագծի հեղինակներ Սերգեյ Սարգսյանն ու Նարեկ Մարգարյանը։


== Տես նաև ==
Թքել ենք բոլորս


== Ծանոթագրություններ ==


== Արտաքին հղումներ ==
Mark Manson – Official Website
(5601) 1991 VR

(5601) 1991 VR, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 4-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,179515 ա. մ., առավելագույնը մոտենում է 1,9082 ա. մ. հեռավորության վրա և հեռանում 2,4508 ա. մ.։ Արեգակի շուրջ մեկ ամբողջական պտույտ է կատարում 1175,27 երկրային օրվա ընթացքում, իր ուղեծրով շարժվելով միջինում 0,306312 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5601) 1991 VR աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զվարթ գիտություն

«Զվարթ գիտություն» (գերմ.՝ Die fröhliche Wissenschaft), Ֆրիդրիխ Նիցշեի ստեղծագործությունը։


== Ստեղծման հանգամանքները և անվանումը ==
«Զվարթ գիտության» գաղափարը մտահղացվել է Նիցշեի մոտ 1881 թ. ամռանը շվեյցարական Զիլս իմ Էնգադինե կոմունայում Սպինոզայի աշխատություններին ծանոթանալուց հետո։ Անմիջապես գիրքը գրվել է 1881-1882 թթ. Ջենովայում։ Հունվարի 28-ին Նիցշեն ուղարկում է տեքստի սկզբնական տարբերակը երգահան Պետեր Գաստին որպես «Արշալույսի» շարունակությունը։
Նիցշեն երկար ժամանակ մտածում էր անվանման շուրջ և ի վերջո ընտրեց «Զվարթ գիտության» տարբերակը։ Այդ եզրը պրովանսալյան տրուբադուրները կիրառում էին իրենց բանաստեղծական արվեստը նշելու համար։
Հունիսին Նիցշեն գիրքը տպագրության է հանձնում, իսկ օգոստոսին այն արդեն հայտնվում է գրախանութներում։ Երկրորդ հրատարակությունը լույս է տեսել 1887 թ.։


== Կառուցվածքը և խնդրո առարկան ==
Գրքին նախորդում է 63 էպիգրամաներից կազմված նախերգանքը։ Հիմնական մասը կազմված է տարբեր երկարությամբ հինգ գրքից, որոնք ընդգրկում են ընդհանուր առմամբ 383 հատված։ Գիրքն ավարտվում է 14 բանաստեղծությամբ («Ֆոգելֆրայ արքայազնի երգերը»)։ Հինգերորդ գիրքը և բանաստեղծությունները ի հայտ են եկել միայն երկրորդ հրատարակությունում։
Տվյալ ստեղծագործությունում Նիցշեն անդրադառնում է, մասնավորապես, այնպիսին հարցերին, ինչպիսիք են չարիքի էությունը (առաջին գիրքը), արվեստի և բնության կապը (երկրորդ գիրքը), «Աստծո ստվերը», այսինքն աշխարհի կարգավորվածությունը ըստ տրամաբանության օրենքների (երրորդ գիրքը) և այլն։ Հենց այդտեղ է լույս տեսնում «Աստվածը մահացել է» հայտնի արտահայտությունը։


== Գրականություն ==
Kaufmann, Walter, Nietzsche:  Philosopher, Psychologist, Antichrist, Princeton University Press, 1974.
The Gay Science: With a Prelude in Rhymes and an Appendix of Songs by Friedrich Nietzsche; translated, with commentary, by Walter Kaufmann (Vintage Books, March 1974, ISBN 0-394-71985-9)
Pérez, Rolando. Towards a Genealogy of the Gay Science: From Toulouse and Barcelona to Nietzsche and Beyond Archived 2014-09-24 at the Wayback Machine.. eHumanista/IVITRA. Volume 5, 2014.
Օձիս

Օձիս (վրաց.՝ ოძისი), գյուղ Վրաստանում: Գտնվում է Շիդա Քարթլի մարզի Խաշուրի շրջանում:


== Դիրք ==
Գտնվում է ծովի մակարդակից 850 մետր բարձրության վրա։ Շրջկենտրոն Խաշուրից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 50 մարդ:


== Ծանոթագրություններ ==
Հովհաննես Գեորգիյան

Հովհաննես Գեորգիյան (ռուսական հնչողությամբ՝ Օգանես Գեորգիյան, ռուս.՝ Оганес Георгиян, փետրվարի 9, 1967, Լուգանսկ - դեկտեմբերի 25, 2016, Սոչի), հայազգի ռուսաստանաբնակ երգիչ (տենոր)։ Զոհվել է Սոչիի մոտակայքում 2016 թվականի դեկտեմբերի 25-ին տեղի ունեցած Տու-154 ինքնաթիռի ավիավթարի ժամանակ։


== Կենսագրություն ==
Հովհաննես Գեորգիյանը ծնվել է 1967 թվականին Լուգանսկում (այն ժամանակ՝ Վորոշիլովգրադ)։ Առաջին կրթությամբ ճարտարագետ-մեխանիկ էր։ 1991-1994 թվականներին սովորել է Դոնեցկի Ս․ Պրոկոֆևի անվան պետական երաժշտական ակադեմիայում։ 1998 թվականին ավարտել է Ուկրաինայի երաժշտության ազգային ակադեմիայի (Կիև) վոկալի բաժինը (ղեկավար՝ Կոնստանտին Օգնեվոյ)։
1998-1999 թվականներին Հովհաննես Գեորգիյանը խաղացել է Մոսկվայի Եվգենի Կոլոբովի անվան «Նոր օպերա» թատրոնում։ 1999 թվականին դարձել է Մոսկվայի Ստանիսլավսկու և Նեմիրովիչ Դանչենկոյի անվան Ակադեմիկական Երաժշտական թատրոնի մենակատար։ Խաղացել է «Բոհեմ», «Վերտեր», «Սիրո խմիչք», «Այսպես են վարվում բոլոր կանայք կամ Սիրահարների դպրոց», «Լյուչիա դի Լամերմուր», «Հոֆմանի հեքիաթներ», «Դեմոն» ներկայացումներում։
Խաղացել է նաև Ռուսաստանի օպերայի և բալետի պետական ակադեմիական թատրոնում։ Հիշվող դերակատարումներ է ունեցել Միխայիլ Գլինկայի «Իվան Սուսանին»,  Սերգեյ Պրոկոֆևի «Սեր առ երեք նարինջները» ներկայացումներում։ Համագործակցել է Մոսկվայի «Արբատ օպերա» թատրոնի հետ։
Վերջին տարիներին Գեորգիյանը ելույթ է ունեցել «Օպերայի ուրվականը» մյուզիքլում։ Շրջագայել և ելույթներ է ունեցել Իտալիայում, Ֆրանսիայում, Գերմանիայում, ԱՄՆ-ում, Կանադայում։ Օպերայի սիրահարները նրան  «ռուսական Պավարոտտի» են անվանել։
Հանդես է եկել Ռուսական բանակի Ա. Վ. Ալեքսանդրովի անվան երգի ու պարի համույթում, որի կազմում 2016 թվականի դեկտեմբերի 25-ին մեկնել է Սիրիա՝ ռուսական զինվորների Նոր տարին համերգով շնորհավորելու։ Ճանապարհին զոհվել է ավիավթարի պատճառով։


== Մրցանակներ ==
Դավիդ Անգուլաձեի անվան տենորների միջազգային մրցույթի մրցանակակիր (Բաթում, Վրաստան, 1995).
Երիտասարդ վոկալիստների միջազգային մրցույթի դափնեկիր (Բռնո, Չեխիա)


== Ծանոթագրություններ ==
Տեկոր խարաբա

Տեկոր խարաբա, գյուղ Արևելյան Հայաստանում, նախկին Կարսի մարզի Կաղզվանի գավառում։ Գտնվում էր Նախիջևանի տեղամասում, Կաղզվան գյուղաքաղաքից 35 կմ հյուսիս-արևելք։


== Բնակչություն ==
1907 թվականին ուներ 38 տուն՝ 273 քուրդ բնակչով։


== Պատմամշակութային արժեքներ ==
Գյուղն ուներ հին հայկական գերեզմանոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Իգնատենկո (Տացինսկի շրջան)

Իգնատենկո (ռուս.՝ Игнатенко), գյուղ Ռուսաստանի Ռոստովի մարզի Տացինսկի շրջանում։ Մտնում է Միխայլովսկի գյուղական համայնքի կազմի մեջ։ 
Բնակչությունը կազմում է 90 մարդ։
Ամբերյո ան Բյուժե

Ամբերյո ան Բյուժե (ֆր.՝ Ambérieu-en-Bugey), կոմունա Ֆրանսիայում՝ Ռոն Ալպեր մարզում՝ Էն գավառում։ Մտնում է Բելլե շրջանի մեջ։
Համայնքի կոդը՝ 01004։


== Բնակչություն ==
2010 թվականի տվյալներով քաղաքում ապրում է 13 835 մարդ։


== Պատկերասրահ ==

		
		
		
		
		
		


== Արտաքին հղումներ ==
Ազգային ինստիտուտ (ֆր.)


== Ծանոթագրություններ ==
Ծապոռ

Ծապոռ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մեյդան

Անվան այլ կիրառումների համար տե՛ս՝ Մեյդան (այլ կիրառումներ)Մեյդան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Եվգենիա Կոնրադի

Եվգենիա Իվանովնա Կոնրադի (ծննդյան անունը՝ Բոչեչկարովա 1838, Մոսկվա, Ռուսական կայսրություն - 1898, Փարիզ) ռուս գրող, լրագրող, հրապարակախոս և թարգմանիչ։ Ռուսաստանի կանանց շարժման ակտիվիստ և կանանց համար բարձրագույն կրթության ջատագով։


== Կենսագրություն ==
Ծնվել է ազնվականի ընտանիքում։ Ստանալով տնային լավ կրթություն՝ 1858 թվականին աշխատանքի է անցել Մոսկվայի կանանց դպրոցում որպես դասարանի դասղեկ և անգլերենի ուսուցիչ։
1850-1860-ականների վերջում Եվգենիան տեղափոխվել է Սանկտ Պետերբուրգ և ամուսնացել բժիշկ և լրագրող Պ. Ֆ. Կոնրադիի հետ։ Ամուսնությունից հետո զբաղվել է գրական գործունեությամբ։


== Գրական և լրագրողական գործունեություն ==
Սկզբում Կոնրադին զբաղվել է ֆրանսերեն և գերմաներեն լեզուներով ստեղխագործությունների թարգմանություններով։ 1865 թվականին ռուսերենով լույս է տեսել նրա առաջին բնօրինակ հոդվածը «Ստրկության զարգացումը Ամերիկայում» վերնագրով։
Որոշ ժամանակ անց Կոնրադին միացել է ակտիվ աշխատող լրագրողների շարքին։ 1866 թվականից սկսած եղել է «Կանանց տեղագիր» նոր ամսագրի ակտիվ աշխատակից։
1868 թվականից զբաղվել է «Նեդելյա» շաբաթաթերթի խմբագրմամբ։ Հրապարակել է օտար հասարակության կյանքի մասին մի շարք ակնարկներ։
1869 թվականին Պավել Գայդեբուրովի և Յուրի Ռոսելի հետ դարձել է այդ թերթի սեփականատերը։ Նա հոդվածներ է հրապարակել դաստիարակության, կանանց հավասար իրավունքների և աշխատանքային հարցերի վերաբերյալ`«Ծնողների և դաստիարակության տեղեկագրում» և «Հյուսիսային պարբերականում»։ 1872 թվականին գրականագետ Պավել Գայդեբուրովի հետ համատեղ թողարկել է «Ռուսական հասարակական հարցեր» ժողովածուն։
19-րդ դարի 60-ական թվականների կանանց շարժման ընթացքում հանդես է եկել որպես ձախ ուղղության առաջնորդներից մեկը։ 1868 թվականի հունվարի 2-ին Կոնրադին կանանց խմբակի անունից նամակով դիմել է Սանկտ Պետերբուրգում հավաքված ռուս բնագետների առաջին համագումարին և հրապարակավ բարձրացրել կանանց համակարգված կրթության անհրաժեշտության հարցը։
1874 թվականին դադարեցրել է համագործակցությունը «Նեդելյա» շաբաթաթերթի հետ։ Սիրելի գործից հարկադրաբար հրաժարվելը բերել է նաև նյութական դժվարությունների. հետագա կյանքի մեծ մասը Կոնրադին վատ պայմաններում է ապրել։ Ձեռք է բերել մի քանի հիվանդություն։ 1885 թվականին տեղափոխվել է Շվեյցարիա մոր մոտ` բուժվելու համար։ Այդ ժամանակից ի վեր Եվգենիա Կոնրադին այլևս չի վերադարձել Ռուսաստան։ Նա մահացել է Փարիզի հանրային հիվանդանոցում։
Նրա մահից հետո, 1899 թվականին, Կոնրադիի ստեղծագործությունները հրատարակվել են երկու հատորներում։ Առաջին հատորում նրա գլխավոր աշխատությունն է՝ «Մոր խոստովանությունը»։


== Ընտրված մատենագրություն ==
Մոր խոստովանությունը (1876)։
Տնային կրթության սոցիալական առաջադրանքներ։ Գիրք մայրերի համար (1883)։
Սև հերոսներ։ Հանքափորների ստորգետնյա կյանքը (1884)։


== Ծանոթագրություններ ==


== Գրականություն ==
Гайдебуров П. А. Из прошлого «Недели». // «Книжки Недели», 1893, I—II.
Чувашев И. В. Очерки по истории дошкольного воспитания в России (до Великой Октябрьской социалистической революции). — М.: Учпедгиз, 1955. — 372 с.
Նովոլասպա

Նովոլասպա (ուկրաիներեն՝ Новоласпа), գյուղ Ուկրաինայի Դոնեցկի մարզի Թելմանովսկի շրջանում։
2001 թվականի տվյալներով Նովոլասպա գյուղում բնակվում էր 379 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոստև (գյուղ, Վալկիի շրջան)

Անվան այլ կիրառումների համար տե՛ս՝ ԿոստևԿոստև (ուկրաիներեն՝ Костів), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1780 թվականին։
2001 թվականի տվյալներով Կոստև գյուղում բնակվում էր 565 մարդ։ Բնակավայրը զբաղեցնում է 25,11 կմ² տարածք։ Բնակչության խտությունը կազմում էր 22,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրանդ Բասսա երկրամաս

Գրանդ Բասսա երկրամաս (անգլ.՝ Grand Bassa County), երկրամասի կարգավիճակ ունեցող վարչական միավոր Լիբերիայի Հանրապետության կենտրոնական մասի ար։ Ունի 7,932 կմ² տարածք և 224 839 բնակչություն (2008 թ.)։


== Շրջանները ==
Երկրամասը ներառւմ է 8 շրջաններ։

Քմոնուելթ շրջան (34,270)
Շրջան #1 (25,180)
Շրջան #2 (28,469)
Շրջան #3 (47,721)
Շրջան #4 (33,180)
Նիկրին շրջան (32,058)
Օվենսգրով շրջան (13,687)
Սենթ Ջոն Րիվր շրջան (10,274)


== Հղումներ ==
Place name codes
Grand Bassa County Association of the Americas
Գասպար Ոսկանյան

Գասպար Կարապետի Ոսկանյան (հունվարի 9, 1887(1887-01-09), Գրիգորիուպոլիս - սեպտեմբերի 20, 1937(1937-09-20) կամ դեկտեմբերի 24, 1940(1940-12-24), Մոսկվա, ԽՍՀՄ), խորհրդային ռազմական գործիչ, Ռուսաստանի քաղաքացիական պատերազմի մասնակից։


== Կենսագրություն ==
Ծնվել է արդվինցի գաղթականի ընտանիքում։ Սկզբնական կրթությունն ստացել է ծննդավայրի ծխական դպրոցում, ավարտել Տիրասպոլի հետևակային գնդի կրտսեր հրամկազմի դպրոցը (1910), Թիֆլիսի ռազմական ուսումնարանը (1913), ԲԳԿԲ-ի Գլխավոր շտաբի ակադեմիայի բարձրագույն հրամկազմի դասընթացները (1922)։ Առաջին համաշխարհային պատերազմի ժամանակ կռվել է ավստրո-գերմանական ռազմաճակատում, հասել գնդապետի աստիճանի։ Մասնակցել է 1917-ի Փետրվարյան, ապա Հոկտեմբերյան հեղափոխությանը։ Կամավոր մտել է նորաստեղծ կարմիր բանակի շարքերը, նշանակվել գնդի հրամանատար, ապա Մոսկվայի զինկոմիսարիատի զինկոմ, նշանակալի ներդրում ունեցել նոր բանակի կազմակերպմանն ու համալրմանը։ 1918 թվականի նոյեմբերի 17-ին նշանակվել է Սամարայի դիվիզիայի (հետագայում՝ 25-րդ հրաձգային) հրամանատար, կռվել Կոլչակի զորքերի և Չեխոսլովակյան կորպուսի դեմ՝ Ուրալի վերագրավման համար։ Ոսկանյանի դիվիզիայում է կռվել Վասիլի Չապաևը։ Ուրալսկ քաղաքի վերագրավման մարտերում վիրավորվել է (1919, հունվար), ապաքինվելուց հետո նշանակվել (1919, հունիս) 49-րդ դիվիզիայի, իսկ Չապաևի մահից (1919, սեպտեմբեր) հետո՝ կրկին 25-րդ («Չապաևյան») դիվիզիայի հրամանատար։ 1919 թվականի հոկտեմբերին ստանձնել է 4-րդ բանակի հրամանատարությունը, գլխավորել մարտերը մինչև Ուրալյան ռազմաճակատի վերացումը (1920, հունվար)։ 1920 թվականի հունիս—օգոստոսին գլխավորել է հարավարևմտյան ռազմաճակատում սպիտակ լեհերի դեմ կռվող 12-րդ բանակը։ 1922 թվականին նշանակվել է 6-րդ կորպուսի հրամանատար, 1925 թվականին՝ Թուրքեստանյան ռազմական օկրուգի զորքերի հրամանատարի տեղակալ։
1926-1929 թվականներին Ֆինլանդիայում, ապա Իտալիայում վարել է ԽՍՀՄ լիազոր ներկայացուցիչների զինվորական կցորդի պաշտոն։ 1931 թվականից փոխադրվել է պետական աշխատանքի, զբաղեցրել տարբեր պաշտոններ։
«Քաղաքացիական պատերազմում ցուցաբերած զորավարական տաղանդի և հերոսության համար» խորհրդային իշխանությունների կողմից պարգևատրվել է Կարմիր դրոշի և Կարմիր աստղի երեքական շքանշաններով։
Սաֆոնովո (գյուղ, Դուխովշչինսկի շրջան)

Անվան այլ կիրառումների համար տե՛ս՝ ՍաֆոնովոՍաֆոնովո (ռուս.՝ Сафоново), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաֆայելի դիմանկարներ

Ռաֆայել Սանտիի դիմանկարչական արվեստից պահպանվել են մոտավորապես 20 ստեղծագործություններ, որոնք հաստատապես պատկանում են նկարչի վրձնին։ Այս գործերի մեծ մասը գտնվում է Իտալիայում՝ Պիտտի և Ուֆֆիցի թանգարաններում։ Ռաֆայելի դիմանկարների մեծ մասը, որոնք ստեղծվել են մինչև 1505 թվականը, դարձել են սուր քննարկումների առարկա՝ բացառությամբ Պիետրո Բեմբոյի դիմանկարի։ Այդ շրջանում ստեղծված գործերի մեծ մասը վերագրվել են Պերուջինոյին, Ֆրանչեսկո Ֆրանչին, Լորենցո Դի Կրեդիին, Ռիդոլֆո Գիռլանդայոյին։
1504 թվականին Ֆլորենցիա տեղափոխվելուց հետո նկարիչը կրում է Լեոնարդո դա Վինչիի ազդեցությունը։ 1510-ական թվականներին ստեղծված դիմանկարները նորույթ էին դիմանկարչական արվեստում և իրենց ազդեցությունն ունեցան նկարիչների մի քանի սերունդների վրա, այդ թվում՝ Ժակ Լուի Դավիդի և Էնգրի։ Հռոմեական շրջանի դիմանկարները հագեցած են բացառիկ հոգեբանությամբ։ Նկարիչը փնտրում և գտնում է նոր ուղիներ՝ բնորդի ներաշխարհին հասնելու համար։ Նա հրաժարվում է բնանկարային ֆոնի պատկերումից և ամբողջովին կենտրոնանում է կերպարի վրա։ Յուրաքանչյուր բնորդի առանձնահատուկ անհատականությունը ներդաշնակ է անձի վեհ, իդեալական գաղափարի հետ, ինչը բնորոշ է Բարձր Վերածննդին։
Ռաֆայելի դիմանկարների գլուխգործոց է համարվում ընկերոջ՝ Բաղդասար Կաստիլյոնեի դիմանկարը, որը գտնվում է Լուվրում (1515 թ.): Նկարն արժանացել է Ռուբենսի և Ռեմբրանդի բարձր գնահատականին։ Կարդինալներ Ջուլիո Մեդիչիի և Լուիջի Ռոսսիի հետ Լև 10-րդի դիմանկարի (1518 թ.) ուսումնասիրությունից պարզվել է, որ Ռաֆայելի արվեստում զգալի են աշակերտների, հատկապես Ջուլիո Ռոմանոյի ներդրումները։ Ռաֆայելին վերագրվող ուշ շրջանի գործերն աչքի են ընկնում անսովոր սառնությամբ, գեղարվեստական բարդացված լուծումներով և գունային շինծու համադրություններով, որոնք ազդարարում էին մանիերիզմի սկիզբը։
Առանձին ընդգծվել են.


== Ստեղծված Պերուջայում ==


== Ստեղծված Ֆլորենցիայում ==


== Ստեղծված Հռոմում ==


==== Ջուլիո Ռոմանոյի մասնակցությամբ ====


== Ծանոթագրություններ ==


== Գրականություն ==
Pierluigi De Vecchi, Raffaello, Rizzoli, Milano 1975.
Paolo Franzese, Raffaello, Mondadori Arte, Milano 2008.


== Արտաքին հղումներ ==
Society for Renaissance Studies
Տ. Լիվանովա «Արևմտաեվրոպական երաժշտության պատմությունը մինչև 1789 թվականը» (Վերածննդի դարաշրջան)
Վերխովկա (գյուղ, Բառի շրջան)

Անվան այլ կիրառումների համար տե՛ս՝ ՎերխովկաՎերխովկա (ուկրաիներեն՝ Верхівка), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1917 թվականին։
2001 թվականի տվյալներով Վերխովկա գյուղում բնակվում էր 566 մարդ։ Բնակավայրը զբաղեցնում է 1,42 կմ² տարածք։ Բնակչության խտությունը կազմում էր 398,59 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վանիկ Ստորին

Վանիկ Ստորին, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Քաստեր շրջան (Հարավային Դակոտա)

Անվան այլ կիրառումների համար տե՛ս՝ Քաստեր (այլ կիրառումներ)Քաստեր շրջան (անգլ.՝ Custer County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 4.035 կմ² է, բնակչությունը՝ 8.216 մարդ (2010 թ. տվյալներով)։ Շրջկենտրոնն է Քաստեր բնակավայրը։ Կազմավորվել է 1875 թ.։
Սուսաննա Շահինյան

Սուսաննա Հովհաննեսի Շահինյան (մայիսի 23, 1951(1951-05-23), Գեղանուշ, Ղափանի շրջան, Հայկական ԽՍՀ, ԽՍՀՄ), հայ հաղորդավարուհի։


== Կենսագրություն ==
Սուսաննա Շահինյանը ծնվել է 1951 թվականի մայիսի 23-ին՝ Հայաստանի Սյունիքի մարզի Գեղանուշ գյուղում։ 3 տարեկան հասակից բնակվում է Երևանում, որտեղ ավարտել է Շ. Ռուսթավելու անվան թիվ 23 միջնակարգ դպրոցը։ 1968-1974 թվականներին սովորել է Երևանի պետական համալսարանի արևելագիտության ֆակուլտետի Իրանի պատմություն բաժնում։ 1972 թվականից աշխատում է Հայաստանի հանրային հեռուստաընկերությունում՝ որպես հաղորդավար։ 
Վարել է բազմաթիվ մանկական, երաժշտական, լրատվական, հասարակական հաղորդումներ՝ «Համայնապատկեր», «Լրաբեր», «Երաժշտական հանդիպումներ», «Շնորհալիները», «Երաժշտական փոստարկղ» և այլն։ Հայկական հեռուստաընկերության ծրագրերը ներկայացրել է ԽՍՀՄ տարբեր երկրներում։ Եղել է բազմաթիվ տոնական, պետական, հոբելյանական երեկոների հանդիսավար։ 1993-2004 թվականներին բնակվել է Հոլանդիայում, որտեղ ավարտել է հոլանդերենի բարձրագույն քոլեջը, այնուհետև սովորել է տեղի Ֆիլմերի և հեռուստատեսության ակադեմիայում։ Ղեկավարել է Դորդրեխտ քաղաքի «Անի» հայկական համայնքի գեղարվեստական բաժինը և եղել է Ամստերդամի «Աբովյան» մշակութային կենտրոնի գլխավոր համակարգողը ու փոխտնօրենը։ Մոտ 5 տարի աշխատել է որպես հոլանդերեն, հայերեն, ռուսերեն լեզուների պետական երդվյալ թարգմանիչ։ 2004 թվականից վերադարձել է Երևան և Հայաստանի հանրային հեռուստաըներության հրավերով շարունակել աշխատանքը։ Վարում է «Երաժշտական փոստարկղ» հաղորդումը։ 2011 թվականին արժանացել է Հայաստանի մշակույթի վաստակավոր գործչի կոչման, 2012 թվականին՝ Հայաստանի սփյուռքի նախարարության ոսկե մեդալի՝ մայրենի լեզվի մաքրությունը պահպանելու համար։


== Ծանոթագրություններ ==


== Արտաքին հղումներ ==
Հանրային ռադիոյի աստղային ճեմուղում նոր անուն է հայտնվել՝ Սուսաննա Շահինյան։
(3689) Ետս

(3689) Ետս (անգլ.՝ Yeates), աստերոիդ աստերոիդների հիմնական գոտում։ Հայտնաբերվել է 1981 թվականի մայիսի 5-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,880228 ա. մ., առավելագույնը մոտենում է 2,6463 ա. մ. հեռավորության վրա և հեռանում 3,1141 ա. մ.։ Արեգակի շուրջ մեկ ամբողջական պտույտ է կատարում 1785,41 երկրային օրվա ընթացքում, իր ուղեծրով շարժվելով միջինում 0,201634 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3689) Ետս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)